**Інтэрнэт-алімпіяда**

**па вучэбных прадметах “Беларуская мова“ і “Беларуская літаратура”**

**I этап (завочны)**

**8 клас**

**Заданне 1. Укажыце нумары сказаў, у якіх на месцы пропускаў трэба ўставіць літары *е* або *э*.**

*Максімальны бал — 2*

1) Дзіця не падман…ш. Яно разумее сапраўдную ласку.

2) Выказанага слова да губы не верн…ш.

3) Адзін раз зман…ш — другі не павераць.

4) Травінкай кволаю сярод травы ты шэпч…ш небу, што яшчэ жывы.

5) Мы клян…мся табе баразной сва..й першай на полі і апошняй раллёй, на якую ўпадз…м у журбе.

**Заданне 2. Устанавіце адпаведнасць паміж выдзеленымі ў сказах словамі і часцінамоўнай прыналежнасцю.**

*Максімальны бал — 5*

А\_\_\_, Б\_\_\_, В\_\_\_, Г\_\_\_, Д\_\_\_ .

|  |  |
| --- | --- |
| А) Бацька з маці вярнуліся тады, **калі** на вуліцы сцямнела. | 1) прыслоўе |
| Б) Дзяўчыну непакоіла думка: а **што**, калі Максім сёння не прыедзе? | 2) займеннік |
| В) **Што** не ў меру, тое ў шкоду. | 3) прыназоўнік |
| Г) У той час, **калі** буяла на вуліцы вясна, сустрэла Вера сваё каханне. | 4) злучнік |
| Д) **Акрамя** дзяцей, у хаце не было нікога. | 5) часціца |

**Заданне 3.** **У сказе ёсць памылка лексічнай спалучальнасці слоў. Каб яе выправіць, трэба замяніць адно слова блізкім па гучанні і напісанні (паронімам). Запішыце гэтае новае слова, якое патрабуе кантэкст, у пачатковай форме.**

*Максімальны бал — 2*

Брыгада дзядзькі Антона ўжо чацвёрты дзень траліла лес за далёкім хутарам.

**Заданне 4.** **Прачытайце фразу і знайдзіце лагічнае яе завяршэнне. Укажыце патрэбны нумар (нумары).**

*Максімальны бал — 2*

Даруйце, калі ласка, за маё спазненне на ўрок.

1) Аўтобус прыйшоў своечасова.

2) Крамы не працуюць.

3) Я ішоў пешкі.

4) У мяне няма спартыўнай формы.

5) На вуліцы залева.

**Заданне 5.** Адзначце сказы з няправільным ужываннем дзеепрыслоўяў.

*Максімальны бал — 3*

1. Лугавыя кветкі, згарнуўшы свае пялёсткі, спяць пад покрывам летняй ночы.

2) Мякка крануўшыся зямлі, бег самалёта паступова замаруджваўся.

3) У сасонніку вецер гуляў наверсе, расчасаўшы чубы кашлатым хвоям.

4) Усю дарогу, едучы дадому, чорныя думкі не давалі Сабаневічу спакою.

5) Па голлі скачуць сінічкі, парушаючы піскам дрымучую цішыню.

**Заданне 6.** Адзначце словы, значэнне якіх правільна перададзена сродкамі

рускай мовы.

*Максімальны бал — 3*

1) прысак — горячая зола;

2) паркан — молодой сосновый лес;

3) сцізорык — перочинный нож;

4) ажына — крыжовник;

5) бурштын — янтарь.

**Заданне 7.** Пра якое слова распавядаецца ў тэксце? Адзначце.

*Максімальны бал — 2*

1) кмен

2) лёхі

3) крушня

4) кіяхі

5) валошкі

Адным з любімых восеньскіх заняткаў дзяцінства, якое прайшло на Ашмяншчыне, было ў нас, хлапчукоў, – «хадзіць у кукурузу». Наламаць маладзенькіх кукурузных пачаткаў і, сеўшы пад дрэвам, смачна хрумстаць, асцярожна пазіраючы па баках, ці не ёсць дзе паблізу сямейства дзікоў, якіх вельмі часта здаралася сустракаць сярод бязмежнага мора кукурузных сцёблаў. Крыху пазней ад маці, якая была родам з Віцебшчыны, даведаўся, што пачаткі гэтыя называюцца *…* .

**Заданне 8.** **Які са сказаў павінен быць першым у тэксце. Адзначце.**

*Максімальны бал — 2*

1) Класік вершаванага рыцарскага рамана — Крэцьен дэ Труа.

2) Захавалася пяць раманаў Крэцьена дэ Труа.

3) Росквіт рыцарскага рамана прыходзіцца на XII стагоддзе.

4) Вучоныя сачыненні ў сярэднія вякі пісалі на латыні.

5) У ХІХ стагоддзі Францыя і Англія жылі ў міры.

(1) … . (2) Тады больш за палову Францыі і ўсёй Англіяй валодала дынастыя Плантагенетаў. (3) Мовай англійскага каралеўства аказалася старафранцузская, на якой былі створаны першыя рыцарскія раманы. (4) Упачатку іх пісалі ў вершах і захоўвалі ў выглядзе багата ілюстраваных манускрыптаў. (5) Рукапісы гэтыя чыталі ўслых у пакоях замкаў: там заўсёды знаходзіўся які-небудзь кніжнік — як правіла, святар. (6) І самі гаспадары, а асабліва гаспадыні замкаў нярэдка былі граматнымі.

**Заданне 9**. **Адзначце фразеалагізмы, аднаслоўнымі адпаведнікамі якіх будуць з’яўляцца прыслоўі:**

*Максімальны бал — 4*

1) белая варона;

2) ветрам падшыты;

3) на ўвесь голас;

4) вольны казак;

5) выбіцца з сіл;

6) карак гнуць;

7) хоць махалам махай.

**Заданне 10. Якія з ніжэй пералічаных твораў належаць У. Караткевічу?**

*Максімальны бал — 3*

1) “Бацьку”;

2) “Меч князя Вячкі”;

3) “Лісце”;

4) “Бацькаўшчына”.

5) “Кацёл з каменьчыкамі”

**Заданне 11. Назавіце мастакоў, якія стварылі ілюстрацыі да паэмы Янкі Купалы “Курган”?** *Максімальны бал — 2*

1) А. Кашкурэвіч;

2) Я. Драздовіч;

3) І. Лучанок;

4) Г. Вашчанка;

5) В. Шаранговіч

**Заданне 12. Суаднясіце герояў твора з яго назвай:**

*Максімальны бал — 5*

|  |  |
| --- | --- |
| А) Міколка | 1) У.Бутрамееў “Славутая дачка Полацкай зямлі”; |
| Б) Рагнеда | 2) Я. Брыль “Сірочы хлеб”; |
| В) лоўчы Сямён | 3) М. Лынькоў “Васількі” |
| Г) Юсуфі | 4) Я. Баршчэўскі “Вужыная карона” |
| Д) пані Мар'я, пан Цаба, Данік Малец | 5) У. Караткевіч “Лебядзіны скіт” |

1) А2Б1В3Г4Д5

2) А2Б5В4Г3Д1

3) А4Б1В2Г5Д3

4) А3Б1В4Г5Д2

**Заданне 13. Прачытайце ўрывак з твора. Вызначце яго аўтара і назву:**

*Максімальны бал — 2*

Беларус – вялікі аматар пажартаваць над суседам, але яшчэ больш над самім сабой. Ён назіральны і таму падмячае тыповыя рысы характару людзей.

…Па агульным назіранні беларусам прыродна ўласцівая павага да іншых народаў і памяркоўнасць да таго, хто думае іначай”.

1) В. Быкаў “Сваякі”

2) У. Караткевіч. “Зямля пад белымі крыламі”

3) Я. Брыль “Сірочы хлеб”

4) Я. Купала “Курган”

**Заданне 14. Які элемент кампазіцыі мастацкага твора не з’яўляецца абявязковым:**

*Максімальны бал — 2*

а) завязка;

б) эпілог;

в) развязка;

г) кульмінацыя.

**Заданне 15. Адна з заслуг Ф. Скарыны ў тым, што ён фактычна першым ў гісторыі кнігадрукавання надаў кнізе сучасны выгляд. Гэта выявілася ва:**

*Максімальны бал — 2*

а) увядзеннні абзацаў;

б) аздабленні яркімі малюнкамі і ілюстрацыямі;

в) увядзенні тытульнага ліста;

г) у строгай захаванасці кампазіцыйнай пабудовы твора.

**Заданне 16. Суаднясіце назву твора і яго аўтара. Выберыце правільны адказ:**

*Максімальны бал — 4*

А “Сваякі” 1. І. Навуменка

Б “Лебядзіны скіт” 2. В. Быкаў

В “Жуль Верн” 3. В. Адамчык

Г “Салодкія яблыкі” 4. У. Караткевіч

1) А1Б2В3Г4

2) А2Б3В1Г4

3) А2Б4В1Г3

4) А3Б4В1Г2

**Заданне 17. Адзначце памылковаве вызначэнне жанру:**

*Максімальны бал — 2*

1) “Разумная дачка” – казка;

2) Янка Купала “Курган” – апавяданне;

3) В. Карамазаў “Дзяльба кабанчыка” – апавяданне;

4) “Рэчанька” – песня;

5) Якуб Колас “Конь і сабака” – верш.

**Заданне 18. Суаднясіце твор з тым гістарычным перыядам, які адлюстраваны ў творы. Вызначце правільны адказ.**

*Максімальны бал — 4*

|  |  |  |
| --- | --- | --- |
| А | Заходняя Беларусь (паводле Рыжскага міру ў ХХ ст.) | 1.С. Тарасаў “Еўфрасіння Полацкая” |
| Б | Вялікая Айчыннай вайна | 2. У. Бутрамееў “Славутая дачка Полацкай зямлі” |
| В | Х стагоддзе | 3. М. Лынькоў “Васількі” |
| Г | ХІІ стагоддзе | 4. Я. Брыль “Сірочы хлеб” |

1) А1Б2В4Г3;

2) А2Б1В4Г3;

3) А3Б2В4Г1;

4) А4Б3В2Г1.

**ДАВЕДКІ**

**8 клас**

**Заданне 1. — *1, 2*;**

**Заданне 2. — А4, Б5, В2, Г1, Д3.**

**Заданне 3. — *траляваць*.**

**Заданне 4. — *3, 5*.**

**Заданне 5. — *2, 3, 4*.**

**Заданне 6. — *1, 3, 5*.**

**Заданне 7. — *4*.**

**Заданне 8. — 3.**

**Заданне 9. — 3, 7.**

**Заданне 10. – 3, 4, 5**

**Заданне 11 . – 1, 5**

**Заданне 12. – 4) А3Б1В4Г5Д2**

**Заданне 13. – 2**

**Заданне 14. – б)**

**Заданне 15. – а), в)**

**Заданне 16. – 3) А2Б4В1Г3**

**Заданне 17. – 2, 5**

**Заданне 18. – 4) А4Б3В2Г1.**